Galbraking oor singers van "Die Stem" | Die Vryburger
Die singery van "Die Stem van Suid-Afrika" deur die sanger, Steve Hofmeyr, het tot 'n galbrakery gelei oor wat beskryf word as " 'n sin vir kanniedood idealisme" ("die-hard sense of idealism").
'n Senior redaksielid, Haji Mohamed Dawjee, vaar in 'n Engelse weekblad, Mail en Guardian uit teen 'n "minderheid binne 'n minderheid" wat dink dit is reg om die Vierkleur by rugbywedstryde te laat wapper. Volgens haar is dit ook dieselfde mense wat klou aan 'n verlede wat volgens haar nou reggestel is deur "hierdie demokrasie". Dan is daar diegene wat "kultuurfeeste en byeenkomste" soos Aardklop en Innibos gebruik om 'n ideaal van "ons" en "hulle" met die vryheid van spraak te simboliseer. Dawjee, die sosiale redaktrise van die Mail en Guardian, vind dit ook "aanstootlik maar 'okay'".
Sy het dit ook teen die eerste verse van "Die Stem", en in besonder teen die "ons" van: "Uit die blou van onse hemel, uit die diepte van ons see". Op een of ander manier pas dit haar bepaalde redenasie om die "ons" na "julle" (of waarskynlik bedoel sy eintlik die enkelvoud, naamlik "jou") te wil verander, en dit sou volgens haar beteken dat "jy steel van al die mense in die land. Met watter doel?"
Dan spreek sy die "you" direk in haar kommentaar en maak die uitspraak dat: "julle sal waarskynlik moet afsien van die ideale wat julle superieur laat voel, maar dit is vir 'n groter doel". Vir haar gaan dit oor "demokrasie, menseregte en gelykheid – minder misdade teen die mensdom en minder politieke indiskresies."
Sy sleep ook "vermeende vendettas teen boere ("farmers")" by om haar argument te probeer staaf teen blankes en hul verlede, ideale en dies meer, wat haar "aanstoot" sou gee. So tussen die lyne gelees en uitdruklik gestel, moet sulke blankes baie dankbaar wees vir die vryhede wat wel toegelaat word. Eintlik as 'n toegif, maar…
*Op hierdie planeet genaamd, Aarde, in Suid-Afrika word daagliks in die media berig oor hoe daardie "demokrasie" met al sy 'edele' terme werklik lyk. En die praktyk is 'n opperste tragedie van 'n volslae mislukte land. Geen kommunistiese jargon wat rond en bont gesteel is oor "menseregte" en "gelykheid" of ander politieke wensdenkery sal die praktyk van wat werklik in Suid-Afrika aangaan, kan ontken nie. Eweneens kan volkskap ook nie ontken word nie, want nasies is kunsmatige samevoegings wat deur die hele geskiedenis van die mensdom altyd misluk het.
Foto – Haji Mohamed Dawjee
9 thoughts on "Galbraking oor singers van "Die Stem""
Jan Fourie July 17, 2014 at 6:50 am
Mooi so Steve. Hulle se:- As jy 'n klip in die bos gooi en die hond tjank, weet jy dis raak
DuP du Plessis July 17, 2014 at 9:07 am
Verw.: "Eweneens kan volkskap ook nie ontken word nie, want nasies is kunsmatige samevoegings wat deur die hele geskiedenis van die mensdom altyd misluk het."
Ek wil glo dat hierdie waar woorde nie dié van Dawjee kan wees nie, maar seker deur die outeur van die artikel bygevoeg is.
Henk van de Graaf July 17, 2014 at 10:11 am
Haji Mohamed Dawjee is welkom om 'n enkelkaartjie na Indië te koop, dan is sy outomaties nie meer deel van "ons" nie. Trouens, ONS beskou haar in elk geval nie as deel van "ons" nie en haar menings en besware laat "ons" koud…
Rooikop July 17, 2014 at 7:29 pm
Weereens 'n dreigement dat ons teenwoordigheid hier as 'n "toegif" geduld word. As ons voorouers so barbaars soos die Engelse was sou hulle die inboorlinge voor die voet uitgemoor het soos in Amerika en Australië gebeur het.
Vaalseun July 17, 2014 at 9:26 pm
Zelda la Grange se brief aan Steve,
Ek dink jy sal saamstem dat ek en jy uit die staanspoor oor baie dinge verskil.
So kom ons begin eerder by die dinge waaroor ons dieselfde voel.
Ons stem saam dat korrupsie en wanbesteding, swak dienslewering en voortslepende dreigemente oor onregverdige grondhervorming ons almal in die krop steek.
Die regering wil die media dwing om die "goeie storie" aan ons te verkoop terwyl ons weet alles is nie maanskyn en rosegeur nie.
Wat ons vergeet, is dat dit juis hierdie einste bedeling is wat daarvoor gesorg het dat ons 'n Grondwet het wat álmal se regte verskans, selfs dié wat 'n afkeer het van dit waarvoor hulle staan.
In die apartheidsjare was uiteenlopende sienings ontoelaatbaar. Dit was die grondslag van onderdrukking om juis nie dié wat verskil van die bedeling 'n stem toe te laat nie.
Hoewel ek dus dink jy het die volste grondwetlike reg om "Die Stem" by 'n saamtrek te sing, voel ek dat jy juis dié platform het om dinge op 'n positiewe manier te probeer beïnvloed eerder as om ons taal en kultuur te gebruik op 'n manier wat lei tot segregasie.
Ek respekteer jou reg om te doen wat jy wil, maar ek sou my plig versuim om nie met respek ook my gedagtes met jou te deel nie.
So skeef soos die nasionale prentjie nou mag voorkom, is my mense se prentjie ook nie te rooskleurig nie. Ek weet jy bestee baie tyd aan die stryd teen plaasmoorde en ek is bly jy voer daardie stryd, maar dadelik dink ek dan aan gevalle soos die Modimolle-monster, die Griekwastad-moorde en die Springs-gruwelhuis. Die basis van jou woede en ongelukkigheid oor Suid-Afrika is oor plaasmoorde, maar in hierdie gevalle is dit wit mense wat teen wit mense diskrimineer. Dit voel vir my of jy op Afrikaners se vrese speel eerder as om jou invloed te gebruik om mense positief te laat deelneem aan 'n oplossing vir ons land. Daar is fout by ons almal en die basis daarvan is 'n tekort aan wedersydse respek – iets wat nie gegrond is op velkleur, geloof of taal nie.
So kwaad as wat ek word as iemand "Dubul' ibhunu" sing, so kwaad raak ek as my eie mense dinge doen wat net weer die riwwe van verdeeldheid verdiep. Jy sê jy het gehoop ons sal met volwassenes te doen kry toe jy gestem het vir die afskaffing van apartheid, maar hoekom hou ons dan aan dinge doen wat self nie baie volwasse is nie?
Hoekom kies jy dan juis om iets te sing wat jy weet politieke wonde gaan oopkrap? Stel jy bloot nie belang in nasiebou nie of is dit 'n kwessie van " 'n oog vir 'n oog"?
Een van jou grootste treffers is "Pampoen". Ek kan jou waarborg dat al 45 000 mense by Innibos dit óók met hoendervel kon saamsing soos een man. So hoekom kies jy dan juis om iets te sing wat jy weet politieke wonde gaan oopkrap? Stel jy bloot nie belang in nasiebou nie of is dit 'n kwessie van " 'n oog vir 'n oog"? Reken jy as vryheidstryders "Dubul' ibhunu" kan sing, kan ons "Die Stem" sing? Hoe volwasse is dit om so te redeneer?
'n Mens kan nie iemand se hand met 'n gebalde vuis skud nie. Ek is nie minder kwaad as jy oor hoe dinge in Suid-Afrika gaan nie, maar ek is nie vir almal, vir ieder en elk, kwaad daaroor nie. Ek is kwaad vir die politici wat my mislei, maar dit beteken nie ek gaan alles wat ek doen en aanpak met daardie oorweging benader nie. Jy sien, Steve, ek en jy deel 'n passie vir hierdie land. Maar optimisme bly 'n keuse. Ek kan wat ook al in my vermoë doen om brûe te bou, nie met politici nie, maar met gewone mense wat soos ek – ongeag hul kleur of oortuiging – passievol is oor hierdie land. Dit is dus nie die politici vir wie jy so kwaad is wat beledig word deur die sing van "Die Stem" nie, maar ook die mense wat soos ek en jy gewone belastingbetalers is en ook woedend is oor vooruitsigte ongeag velkleur, godsdiens of oortuiging.
Om te sê nasiebou het misluk en weg te stap daarvan asof jy geen aandeel daarin gehad het nie, is soos dat 'n regter bevind daar is 'n korrupte verhouding tussen twee mense, maar dat net die een party deel was van die korrupte verhouding. As jy sê nasiebou het misluk, beteken dit tog dat twee partye misluk het, dan nie? Albei kante het misluk en daarom vra ek wat het jý gedoen om nasiebou te bewerkstellig of te bevorder. Voel jy dat die sing van "Die Stem" Saterdagaand nasiebou versterk het?
Afrikaans is een van 11 amptelike tale. Uit die 11 tale word vyf, waarvan Afrikaans een is, in die volkslied geakkommodeer. Waar is die Steve Hofmeyrs van die ander ses tale wat nie in die volkslied verskyn nie? As hulle nou almal soos jy begin redeneer, waar gaan ons eindig? En nee, ek bedoel nie jy moet gatkruip om jou posisie te behou nie. Maar hoekom voel jy dat jy persoonlik so erg te na gekom is dat jy alles wat jy aanpak, moet doen uit ontevredenheid, verset en om 'n punt te maak wat nie heeltemal waar is nie?
Ons Afrikaners is nie die enigste mense met vrese in Suid-Afrika nie. Soos Madiba gesê het: Dis makliker om ander mense te verander as wat dit is om jouself te verander. Miskien moet ons almal by die self begin as ons dan so passievol oor die toekoms van ons land is. Ek glo vas dat daardie proses begin deur 'n besluit vir optimisme te neem.
● La Grange was 1994 tot 2013 oudpres. Nelson Mandela se persoonlike assistent. Haar boek, Goeiemôre, mnr. Mandela, het onlangs verskyn.
Vaalseun July 17, 2014 at 9:27 pm
Steve se opebrief aan Zelda uit Adelaide, Australië.
Zelda, dankie vir jou openhartige skrywe. En nugtere poging tot objektiwiteit. Dit is hoe ek jou ken.Ek sal jou altyd onthou as die persoon wat my gesin aan Madiba voorgestel het en die voorre…g daarvan. Jy weet ek sing nog Nkosi Sikelel iAfrika en staan steeds op as dit speel en het geen behoefte om dit te vervang met Die Stem nie. Ek voel steeds aan jou die lewenskragtige optimisme waarvan ek en jy in die vroeë 90's saam deel was. Toe nasiebou vir ons nog wesenlik was. Toe dit nog gelyk het of wedersydse opofferings 'n wen-wen situasie kon oplewer vir die mooiste land met die mooiste mense onder die son. Toe die oorgangsregering 'n goeie kompromie was en ons Madiba gesalueer het vir die belangrike weerligafleier wat hy was toe dit so nodig was. Toe die kim voluit geglinster het, dragtig aan hoop en drome vir elke Suid Afrikaner.
Hoekom is ons so bekend met hierdie liberale kumbaja? Omdat dit so oud is. En omdat dit al so deeglik getoets is. Ons sou een mensdom word, met een taal, een vlag, een volkslied, een strewe en 'n taxi vol welwillende intensies. Intussen het daar twee dekades se water die see ingeloop en elkeen, wit en swart, mag die nasiebouprojek opweeg teenoor sy of haar aanvanklike kompromië en ideale en self besluit of dit alles die pot sous werd was. Terloops, die multikulturele nasieboutoets word tans wereldwyd heroorweeg, omdat die waansin daarvan in retrospek duideliker is en omdat die waan daarvan uiteindelik begin sweer het. Oor hierdie tipe nasiebou word vandag oraloor herbesin.
Ek kan jou nie méér behoudend maak as wat jou persoonlikheid toelaat nie. Maar jy kan my nie meer vul met die grootoog-optimisme van ouds nie. Jy noem in jou ope brief drie "white-hyped" moorde asof iemand gereken het wittes kan nie moor nie. Maar 'n paar geisoleerde, huishoudelike gevalle maak ongelukkig nie die disproporsionele epidemie uit wat my tot aktivisme dryf nie. Die WVK se moordstatistieke wys dat dit wat ons Suid Afrikaners vir ons destydse JA-stem gekry het, daardie ou "misdaad teen die mensdom" soos 'n vervloeë era uit Eden laat lyk. Die 7 000 swart vermoordes in dié tyd (1948 tot 1989!) laat vandag klink na die paradys. Toe volg die 14 000 swart-op-swart moorde ná die ANC ontban is (1990-1994) en vandaar die totale ineenstorting van lewensrespek – en dit op president Nelson Mandela se skof! Dit alles wys my daarop dat my en jou verwagtinge vir "volwassenes" hemelsbreed verskil. Joune is die linkse "ag shame" benadering. Myne die "genoeg is genoeg" afleiding. Êrens tussenin lê daar te veel pap en tyd en bloed op die grond om te maak of die nasiebouprojek geslaagd was of ooit sal wees. Die klassieke linkse moes die wêreld iets kom leer van 'n nuwe menslikheid maar al wat julle ons vandag bied is 'n string voorskrifte van wat die kunste mag en nie mag nie, wat kulture moet en nie moet nie en waar presies die morele en politieke hoëgrond is wat ons dommes so ontwyk. Julle het alles geword waarteen ons gestaan het – oukerkse propagandiste, knersende sensuurrade, met daardie slinkse patologie van uitverkorenheid. Wel, ons is ook nie júlle Boetman nie, Zelda. Elsabe. Leon. Piet. Max.
Meeste van jou ope brief, alhoewel goed bedoel, is hieroor oor my kop: ek is nie dieselfde tipe Afrikaner wat jy is nie. Sê maar, as jy wil, ek het al weer afgestig. Ek is die tipe Afrikaner wat 'n Afrikaner eerste is, en 'n Suid Afrikaner tweede. Daar is nog sulkes en ons word al hoe meer. Ons voel ons toenemend uitgesluit by die Suid Afrikaner-definisie. Jy sal verlig wees om te weet ons betaal nog belasting om julle gemors te subsidieer en daag darem nog op vir Springbokrugbywedstryde. Verder is Suid Afrikaners vir ons daardie nasie met die grootste geneigdheid om sy kinders te vermoor en sy dogters te verkrag, daardie nasie die minste gekwalifiseer om te presteer op enige prestasieindeks, daardie nasie wat met 'n vet glimlag sy moedertaal oorboord gooi, die nasie wat verkiesing na verkiesing die mees onbehepte administrasie aan bewind hou, daardie nasie wat net nie lekker gebou wil word nie. Mens fabriseer so min 'n nasie as wat mens nasietrots bou deur die volkslied herhaaldelik oor die radio te speel.
Ek staan vir ons laaste alternatief voor algehele uitwissing. Daar waar mens verskillende volke wil respekteer deur hulle langs mekaar te 'maak' staan en goeie bure te 'maak' bloot omdat hulle so graag daar wil wees. Ek wil so graag daar wees as dit gebeur.
Maar, helaas, om een klein minderheid kultureel te marginaliseer, haar geskiedenis te herskyf, haar taal te vervang, daardie taal se hoërfunksies te verwoes deur al haar tersiêre inrigtings te kaap, haar erfenis te minag, haar mense teikens te maak van haatspraakliedere soos Umshini Wami of Kill The Boer en haar kinders buite die arbeidsmark te hou op grond van hul velkleur, is nie my ideale koor vir jou Nasieboulied nie. En totdat daar so 'n lied is, sing ek met 'n bors wat bolstaan – Die Stem.
Vaalseun July 17, 2014 at 9:28 pm
Judith de Beer se openbaring aan Zelda
'n Verspotte witgans.
Dinsdag 18 Junie 2013 07:00
Daar is iemand só onnosel, maar sy hou haar tog so bekkig
en hans en dit is 'n vrou en almal vra: Is haar naam dalk Bets
de klets of dalk ou Zella la Gans. En daar is 'n koerant en
die antwoord: Dit is verseker die verspotte ou witgans wat
daar om die pype van ou Raka die dans en kyk, sy verkeer
onder 'n politieke spel en is in 'n trans, want sy is 'n willose
marionet wat na die land se intelligensie die dans.
Ja, daar is 'n ou willose pop wat na haar politieke meesters
se pype die dans en sy hou haar tog so dapper, so bekkig
en hans en almal vra: Is dit dalk ou Bets de klets of dalk ou
Zella la Gans, want laasgenoemde is 'n heks en sy dokter
ou mans en kyk, sy is heeltemal van balans, want teenoor
haar eie soort staan sy met 'n swaard, 'n stok en 'n lans
terwyl sy haar eie bas vir veiligheid agter ander verskans.
Daar is iemand so uitgesproke en sy hou haar so hans en
almal vra: Is dit dalk Bets de Klets of dalk ou Zella la Gans
en daar is 'n koerant en dié antwoord: Dit is verseker die
uitgediende vertraagde ou witgans en onder haar vlerk is
'n vreeslike leuen verskans en so hang daar om haar nek
nou 'n pikswart krans terwyl sy in 'n pikdonker nag voor
die sekelmaan dans.
So roep daar 'n engel: Vir baie is daar 'n tweede geleentheid
maar vir ou Zella La Gans is daar ewig, geen tweede kans.
Wikkie du Plessis July 18, 2014 at 6:25 am
Steve,jou samevatting is so in die kol en die werklikheid daarvan maak eintlik seer. Ek was deel van die oorgangs raad maar gelukkig nie deel van die JA blok nie en al die spoke wat ek toe voorsien het loop nou soos nagmeries rond en plunder hierdie gemarginaliseerde Volkie dat hy lyk soos n kaalnek hoeder sonder enige respek.
Ek sing saam met die verinneweerdes die Stem totdat daar weer trots terug vloei in ons Nasie. Wikkie
Transvaal Burger July 18, 2014 at 10:23 am
Ek sou nie aan die 'Madiba' voorgestel wou word nie. Nooit nie. Onder geen omstandighede nie. Dit sou geen 'voorreg' gewees het nie. Inteendeel 'n nare nadeel. Die voorvader-afgod-geblêr het ek nog nooit gesing nie en sal ook nie. Ek staan ook nie op as dit gespeel of gesing word nie. Die vrymesselaar-stem, daaroor het ek my opinie op 'n ander plek op die forum gegee. Het groot geword daarmee en was ook trots daarop totdat my oë oopgegaan het. Die vrymesselaar-stem sal ek nooit weer sing nie. 'Nasiebou' was nog nooit vir my 'wesenlik' nie en sal ook nooit wees nie. Ek bou net aan een volk en dit is die Boervolk, nie 'n toekomstige basternasie nie. Dit het ek reeds geweet daarom het ek in 1983 en weer in 1992 NEE gesê. Net 'n JA stemmer sal basternasies wil bou en glo dat dit 'wesenlik' is. Ek het vandat ek verstand gekry het geweet dat 'wedersydse opofferings' en 'wen-wen situasies' met die Afrika rasse snert is. Jy plaas jouself op 'n brandstapel en dan gooi hulle jou nog met klippe ook en kap-kap aan jou brandende ligaam met pangas. Dit is net 'n verloor-verloor gemors soos dit vandag ook is. Die oorgangsregering was nog nooit 'n 'goeie kompromi'e nie en die 'ons' wie die Mandela gesalueer het … Hoeveel onse is daardie pond? Hierdie ons was nog nooit in daardie pond nie, en sal ook nooit wees nie. 'Weerligafleier'? Moorddadige terroris man! Hy het die aandag afgelei van die skape terwyl die terrorisme nog feller gewoed het en vandag nog voortwoed.
"Toe die kim voluit geglinster het, dragtig aan hoop en drome vir elke Suid Afrikaner." Soos hulle in Engels sê: "Dream on."